1997R0831 — ET — 01.05.2005 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 831/97, 7. mai 1997, millega sätestatakse avokaado turustusstandardid (EÜT L 119, 8.5.1997, p.13)

Muudetud:









▼B

KOMISJONI MÄÄRUS (EÜ) nr 831/97,

7. mai 1997,

millega sätestatakse avokaado turustusstandardid







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) eriti selle artikli 2 lõiget 2, ning arvestades, et: ning arvestades, et: määruse (EÜ) nr 2200/96 I lisas on loetletud tooted, mille standardid tuleb vastu võtta; nimetatud lisas loetletud toodetest ei ole muu hulgas avokaado suhtes ühenduse standardeid veel sätestatud; sellepärast tuleb sätestada nende toodete turustusstandardid; selleks tuleks maailmaturu läbipaistvuse huvides arvesse võtta standardid, mida on soovitanud ÜRO Euroopa Majanduskomisjon. nende standardite kohaldamine peaks ebarahuldava kvaliteediga tooted turult kõrvaldama, suunama tootmist nii, et rahuldada tarbija nõudmisi, ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; neid standardeid kohaldatakse kõikidel turustusetappidel; toodete pikamaavedu, ladustamine teatavaks ajaks või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes mõningat värskuse ja turdumuse vähenemist; käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

1. CN-koodi 0804 40 alla kuuluva avokaado turustusstandardid on sätestatud lisas.

2. Neid standardeid kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel on lubatud järgmised hälbed:

a) vähene värskuse ja turdumuse vähenemine;

b) muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähene halvenemine.

Artikkel 2

Käesolev määrus jõustub 1. juunil 1997.

Käesolev määrus on tervikuna siduv ja vahetult kohaldatav kõikides liikmesriikides.









LISA

AVOKAADO STANDARD

I. TOOTE MÄÄRATLUS

Käesolevat standardit kohaldatakse Persea americana Mill. avokaadosortide suhtes, mis tuleb tarbijale müüa värskelt, välja arvatud partenokarpsed viljad ja tööstuslikuks töötlemiseks ettenähtud avokaadod.

II. KVALITEEDINÕUDED

Standardis määratletakse müügivalmis ja pakendatud avokaadode kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides avokaadod olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, ilma nähtava võõrolluseta,

— taimekahjuriteta,

— taimekahjurite tekitatud kahjustusteta,

— külmakahjustusteta,

— kuni 10 mm pikkuse viljavarrega, mis peab olema puhtalt ära lõigatud. Selle puudumist ei loeta veaks, kui viljavarre kinnituskoht on kuiv ja vigastamata,

— ebatavalise pinnaniiskuseta,

— võõra lõhna ja maitseta.

▼M5

Avokaadod peavad olema tihked ja hoolikalt koristatud.

▼B

Avokaadod peavad olema niisuguses valmimisastmes ja seisukorras, et need:

— kannatavad vedu ja käitlemist ja

— jõuavad sihtkohta rahuldavas seisukorras.

▼M5

Aa. Küpsus

Avokaadod peavad olema niisuguses füsioloogilises arengujärgus, et küpsemisprotsess võib jätkuda täieliku küpsemiseni.

Viljade kuivainesisaldus, mis saadakse konstantse kaaluni kuivatamise teel, peab olema järgmine:

— 21 % sordi “Hass” puhul,

— 20 % sortide “Fuerte”, “Pinkerton”, “Reed” ja “Edranol” puhul,

— 19 % muude sortide puhul, v.a Antillide sordid, mille kuivainesisaldus võib olla väiksem.

Küpsed avokaadod ei tohi olla mõrud.

▼B

B. Liigitamine

Avokaadod liigitatakse kolme järgnevalt määratletud klassi:

i) Ekstraklass Selle klassi avokaadod peavad olema eriti hea kvaliteediga. Need peavad olema sordile omase kuju ja värvusega. Need peavad olema veatud, välja arvatud tühised pindmised vead, kui need ei mõjuta toodete üldilmet, kvaliteeti, säilivust ega esitusviisi pakendis. Viljavarrega viljade vars peab olema terve.

ii) I klass Selle klassi avokaadod peavad olema hea kvaliteediga ning sordile omase värvuse ja kujuga. Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ega esitusviisi pakendis: — tühised kuju- ja valmimisvead, — tühised pindmised vead (korgistunud kude, armistunud lõhed) ja päikesepõletuse jäljed: suurim kogupindala ei tohi ületada 4 cm2. Ühelgi tingimusel ei tohi need vead viljaliha kahjustada. Viljavarrega viljade vars võib olla natuke vigastatud.

iii) II klass Sellesse klassi kuuluvad avokaadod, mida ei või liigitada kõrgematesse klassidesse, kuid mis vastavad eespool nimetatud miinimumnõuetele. Avokaadodel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kuju- ja värvusvead, — pindmised vead (korgistunud kude, armistunud lõhed) ja päikesepõletuse jäljed: suurim kogupindala ei tohi ületada 6 cm2. Ühelgi tingimusel ei tohi need vead viljaliha kahjustada. Viljavarrega viljade vars võib olla vigastatud.

III. SUURUSNÕUDED

Suurus määratakse kindlaks vilja kaalu alusel. Suurusskaala on järgmine:







Kaaluskaala, g Suuruskood 781 – 1 220 4 576 – 780 6 461 – 575 8 366 – 460 10 306 – 365 12 266 – 305 14 236 – 265 16 211 – 235 18 191 – 210 20 171 – 190 22 156 – 170 24 146 – 155 26 136 – 145 28 125 – 135 30 ▼M5 80–125 (ainult sordil “Hass”) S () (1) Sama pakendi väikseima ja suurima vilja suuruse erinevus ei tohi ületada 25 g. ▼B

▼M5

Üks avokaado peab kaaluma vähemalt 125 g, välja arvatud sordi “Hass” puhul, mille üks vili peab kaaluma vähemalt 80 g.

▼B

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) Ekstraklass 5 % avokaadode arvust või kaalust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires.

ii) I klass 10 % avokaadode arvust või kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

iii) II klass 10 % avokaadode arvust või kaalust, mis ei vasta selle klassi ega miinimumnõuetele, välja arvatud mädaplekkide ja tugevate muljutistega või muul viisil tarbimiseks kõlbmatuks muutunud tooted.

B. Suurushälbed

Kõikides klassides: 10 % avokaadode arvust või kaalust, mis suuruse järgi kuulub pakendil märgitud suurusrühma lähimasse väiksemasse ja/või suuremasse rühma.

V. ESITUSVIISI NÕUDED

A. Ühtlikkus

▼M1

Iga pakendi sisu peab olema ühtlik ja sisaldama sama päritoluga, sama sorti, sama kvaliteedi, sama värvi ( 2 ) ja sama suurusega avokaadosid.

▼B

Pakendi sisu nähtav osa peab esindama kogu pakendi sisu.

▼M2

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 3 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Avokaadod peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M4

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M4

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— “Avokaadod”, kui pakendi sisu ei ole nähtav,

— sordinimi.

C. Toote päritolu

— Päritoluriik ja võimaluse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed

— Klass,

— suurus väljendatuna miinimum- ja maksimumläbimõõdus,

— suurusskaala koodi number ja viljade arv, kui see erineb suuruskoodi numbrist, või valikuliselt suurusskaala koodi number ja pakendi netokaal.

E. Ametlik kontrollmärk (ei ole kohustuslik)

▼M4

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.